text: Sun-Air fløj med mindre overskud
  24 februar 2017 kl. 08.25
  Luftfartsselskabet Sun-Air  of Scandinavia A/S, der har hjemme i Billund, fløj i 2016 et overskud hjem på 7,9 millioner kroner. 
  Den danske luftfartskoncern Sun-Air of Scandinavia A/S kom ud af det seneste regnskabsår med et overskud på 7,9 millioner  kroner før skat mod 10,8 millioner kroner året før.
  - Resultatet er udtryk for en fortsat hård konkurrence i luftfartsbranchen, siger Niels Sundberg, ejer af Sun-Air i en pressemeddelelse om regnskabet. 
  I lyset af de markeds- og konkurrencemæssige forhold i Skandinavien er han tilfreds med årets resultat.
  Overskuddet er bl.a. påvirket af de nye flyve- og hviletidsregler for piloter og kabinepersonale, der betyder færre flytimer pr. vagt. 
  Sun-Air flyver bl.a. ruten Billund - London City for British Airways.
  
  